internet vaartha 105 Views
న్యూఢిల్లీ : ప్రపంచ బ్యాంకు భారత్‌కు 100 కోట్ల డాలర్ల వరకూ సౌరశక్తి విద్యుత్‌ ఉత్పత్తి పథకానికి సాయం అందిస్తామని ముందుకువచ్చింది. అంతర్జాతీయ సౌరశక్తి కూటమి దేశాలతో ప్రపంచ బ్యాంకు గ్రూప్‌ ఈమేరకు ఒప్పందంచేసుకుంది. ఈ కూటమిలో 121 దేశాలు సభ్యత్వంతో ఉన్నా యి. అలాగే భారత్‌ సోలార్‌ విద్యుత్‌ ప్రాజెక్టులకు వందకోట్లకుపైబడి సాయం అందిస్తామని ప్రకటించింది. సౌరశక్తి రంగంలో ప్రపంచ బ్యాంకు ఇదేభారీ స్థాయి విద్యుత్‌ రంగానికి ఆర్థికసాయం అందించినట్లుగా ఉంది. ఇప్పటి వరకూ ప్రపంచంలో ఏ ఒక్కదేశానికి కూడా ఇంతభారీ మొత్తం ఆర్థికసాయం మంజూరు కాలేదు. అంతర్జాతీయ సౌరకూటమి ఐక్యరాజ్య సమితి వాతావరణ మార్పుల సదస్సు ప్యారిస్‌ లో జరిగిన సందర్భంగా ప్రారంభించారు. 2015 నవంబరు 30వ తేదీ భారత ప్రధాని నరేంద్రమోడీ, ఫ్రెంచ్‌ అధ్యక్షుడు ఫ్రాంకోయిస్‌ హాలెండీల ఆధ్వర్యంలో ఈ కూటమి ఏర్పడింది. అంతర్జాతీయ సౌరకూటమి ద్వారా భారత్‌ ఇతర అంతర్జాతీయ ఏజెన్సీలనుంచి లక్షకోట్ల డాలర్ల పెట్టుబడులను సమీకరించాలని అంచనావేసింది. 2030 నాటికి అంతర్జాతీయ సౌరశక్తి కూటమిలో భారత్‌ కీలకపాత్ర పోషిస్తున్నది. ఈ ఒప్పందంపై ఆర్ధిక మంత్రి అరున్‌ జైట్లీ సంతకాలు చేసారు. విద్యుత్‌ మంత్రి పియూష్‌ గోయల్‌, ప్రపంచ బ్యాంకు గ్రూప అధ్యక్షుడు జివ్‌ూంగ్‌కిమ్‌సంతకాలుచేసారు. 2030 నాటికి భారత్‌ పునరుత్పత్తి విద్యుత్‌ను మూడురెట్లు పెంచుకోవాలని లక్ష్యం నిర్దేశించుకుంది. వాతావరణ మార్పులపై ప్రపంచ దేశాలు చేస్తున్న విమర్శలపై భారత్‌ స్పందించి పునరుత్పత్తి విద్యుత్‌ద్వారా పర్యావరణ కాలుష్యం నివారించే లక్ష్యంతో ఈ ఒప్పందంచేసుకున్నట్లు సమాచారం. అందుబాటులో సౌరవిద్యుత్‌ను అందించేందుకు అవసరమైన ఆర్థికవనరుల సమీకరణ, అభివృద్ధి, విద్యుత్‌ పంపిణీ వంటి వాటిపై ప్రపంచ బ్యాంకు గ్రూప్‌ ఒకప్రణాళికను సిద్ధం చేస్తుంది. అంతర్జాతీయ బ్యాంకులు, ఆర్థిక సంస్థలతో కలిసి ఇందుకు సంబం ధించిన ఆర్థిక ప్రణాళికకు రూపకల్పన చేస్తున్నది. రూప్‌టాప్‌ సోలార్‌ పథకానికి గాను ప్రపంచ బ్యాంకు 625 మిలియన్‌ డాలర్లతో కూడిన గ్రిడ్‌ కనెక్టివిటీ పథకా నికి కూడా నిధులు అందించేందుకు ఒప్పందం చేసుకుంది. మొత్తం 400 మెగావాట్ల సోలార్‌ ఫోటోవాల్టాయిక్‌ పవర్‌ ప్రాజెక్టులు, 200మిలియన్‌ డాలర్ల మౌలిక వనరుల సోలార్‌పార్కుల ప్రాజెక్టులు పిపిపి పద్దతిలో నిర్మించేందుకు ప్రపంచ బ్యాంకు వివిధ దేశాలతోపాటు భారత్‌ను కూడా ప్రోత్సహిస్తున్నది.